Here is a page extracted from Wikipedia that may contain CSS, HTML, and a lot of unformatted text.

Title: Idioma yola
Content: O yola ye una luenga extinta d'a familia chermanica occidental parlada d'antis mas en Irlanda, concretament en o condau de Wexford, y que tien o suyo orichen en a evolución independient de l'anglés antigo que levoron a la parti oriental d'a isla os eixercitos d'os normandos Richard de Clare, 2º conte de Pembroke, apodau Strongbow, y Robert Fitz-Stephen, arredol de 1169.

Iste dialecto de l'anglés antigo, que antis d'a suya extinción se deciba yola (que significa "antigo"), evolucionó deseparadament de l'anglés britanico. Dillá de l'asimilación de numerosos vocablos irlandeses, y debiu talment a o feito d'estar isolau cheograficament y  a o caracter predominantment rural d'as comunidaz que lo charraban, o yola cambeó muit poco con o paso d'os sieglos. A primerías d'o sieglo XIX yera ya un idioma distinto a l'anglés stándard.

O yola siguió parlando-se en a comarca de Forth, en o sud d'o condau de Wexford, dica metat d'o sieglo XIX, cuan prencipió a estar desplazau por a variant irlandesa de l'anglés como consecuencia d'os mesmos procesos socials, politicos y economicos que eixercioron presión sobre l'irlandés. En zaguerías d'ixe sieglo, yeran muit poquez os rastros existents d'o suyo patrimonio lingüistico.

Luengas anglo-frisonas
Luengas muertas d'Irlanda